
Paraclisul Sfântului ierarh Nicolae 
(6 decembrie, 9 mai şi pe 29 iulie) 


Sfântul ierarh Nicolae, arhiepiscopul din Mira Lichiei (6 decembrie, 9 mai şi pe 29 
iulie): 


https://www.academia.edu/43074421/Sf% C3% A2ntul_ierarh_Nicolae_ arhiepiscopul din 
Mira _Lichiei 6 _ decembrie 9 mai %C5%9Fi pe 29 iulie 


https://archive.org/details/sfantul-ierarh-nicolae 

Materiale despre Sfântul ierarh Nicolae, arhiepiscopul din Mira Lichiei: 


https://findependent.academia.edu/emystea/Sf-ier-Nicolae-din-Mira-Lichiei 


https://archive.org/details/(Qsteaemy ?query=Sf% C3% A 2ntul+ierarh+Nicolae 


https://www.slideshare.net/steaemy 1/search_my_uploads?type=&new=&q=Sf% C3% A2nt 


ul+ierarh+Nicolae 


Se ae 2 
Alcătuit de monahul Gherasim Micraghiannanitul, imnograful marii Bisericii. Pre- 
zenta traducere este adaptată pentru ca textul să poată fi cântat întocmai după 
irmoasele şi podobiile greceşti. Traducere din limba greacă de protos. Chiril Lovin. 

&&& 
[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 

Veniţi să ne închinăm Împăratului nostru Dumnezeu. 

Veniţi să ne închinăm şi Să cădem la Hristos Împăratul nostru Dumnezeu. 

Veniţi să ne închinăm şi Să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt, 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Tropar, glasul al 4-lea: Cel ce Te-ai înălţat pe Cruce de bunăvoie, poporului Tău 
celui nou, numit cu numele Tău, îndurările Tale dăruieşte-i, Hristoase Dumnezeu- 
le. Veseleşte cu puterea Ta pe credinciosul nostru popor, dăruindu-i lui biruință 
asupra potrivnicilor, având ajutorul Tău armă de pace, nebiruită biruinţă. 


Ca un prea cald ocrotitor al celor din necazuri şi al săracilor ajutător şi sprijin, al 
călătorilor îndrumător cinstit, scapă-ne pe noi pe toţi de nevoi şi primejdii, sănătate 
dându-ne, bucurie şi pace, ca un păstor prea bun şi milostiv, Sfinte Nicolae, ierarhe 
al lui Hristos. (de 2 ori) 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului ierarh Nicolae 

Cântarea | 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfinte ierarhe Nicolae, roagă-te lui Dumnezeu pentru noi. 


Cu îngerii, sfinte fiind acum, cu dânşii te roagă, făcătorule de minuni, să fim vin- 
decaţi noi de patimi şi de primejdii feriţi să fim pururea. 


Stih: Sfinte ierarhe Nicolae, roagă-te lui Dumnezeu pentru noi. 


De toată ispita celui viclean, de sminteli cumplite, de nevoi şi de întristări, păze- 
şte-ne, sfinte, totdeauna, cu rugăciunile tale către Hristos. 


Slavă Tatălui şi Fiului şi Sfântului Duh. 


Pe tine, părinte, te-am câştigat ajutor prea grabnic în necazuri şi supărări, şi când 
călătorim călăuză, că tu pe Domnul Il rogi pentru robii tăi. 


Şi acum şi pururea şi în vecii vecilor. Amin. 


Izvor nesecat de milostiviri, fiind tu, Stăpână, miluieşte-ne şi pe noi, cu apa îndu- 
rărilor tale, adăpând sufletul nostru cel însetat. 


Cântarea III 

Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta; că Tu eşti marginea doririlor şi 
credincioşilor întărire, Unule, iubitorule de oameni. 

Stih: Sfinte ierarhe Nicolae, roagă-te lui Dumnezeu pentru noi. 

A ta sfântă solire ajută grabnic pe cei ce sunt în primejdii grele, de moarte, pe mări 
şi pe uscat, dar cu evlavie şi cu credinţă, din inimi cheamă al tău nume sfânt, nă- 


dăjduind în el. 


Stih: Sfinte ierarhe Nicolae, roagă-te lui Dumnezeu pentru noi. 

De necazuri cumplite, de întristări şi de pagube, Sfinte Nicolae, păzeşte pe cei ce 
pururea la ocrotirea ta cu umilinţă aleargă, sărutând icoana ta şi prea slăvindu-te. 


Slavă Tatălui şi Fiului şi Sfântului Duh. 

Dăruieşte-ne, sfinte, cu părintească iubirea ta, ştergere greşelilor noastre şi har îm- 
belşugat, ca, izbăviţi fiind, de tulburări şi de patimi, să trăim în linişte în tot restul 
zilelor. 

Şi acum şi pururea şi în vecii vecilor. Amin. 

Nepătată Fecioară, scăparea lumii fiind doar tu, apără de sus ca o Maică, pe cei ce 
caută, cu toată inima, a ta fierbinte solire şi-i păzeşte nerăniţi, de vrăjmaşii nevă- 
zuţi. 


Apoi aceste stihiri: 


Izbăveşte de toată vătămarea, părinte Sfinte Nicolae, făcătorule de minuni, pe cei 
ce vin cu evlavie către tine. 


Caută cu milostivire, prea lăudată, de Dumnezeu Născătoare, spre necazul cel cum- 
plit al trupului meu şi vindecă durerea sufletului meu. 


[Apoi preotul rostește Ectenia la care pomeneşte pe cei pentru care se face para- 
clisul, iar după ecfonis cântăm:] 


Sedealna, glas 2: 

Podobie: Ceea ce eşti rugătoare caldă şi zid nebiruit, izvor de milă şi lumii scăpa- 
re, cu de-adinsul strigăm către tine, Născătoare de Dumnezeu, Stăpână: Vino de- 
grab şi ne izbăveşte pe noi din nevoi, ceea ce eşti singură grabnic folositoare. 

Prea cald rugător, ocrotitor creştinilor şi bun solitor către Hristos pentru noi toţi 
prin fapte te-ai arătat; de aceea cu dragoste îţi strigăm: Prea sfințite părinte, milo- 


stiv fă-L nouă pe Domnul, cu solirea ta. 


Cântarea IV 

Irmos: Am auzit, Doamne, taina rânduielii Tale, am înţeles lucrurile Tale şi am 
prea slăvit Dumnezeirea Ta. 


Stih: Sfinte ierarhe Nicolae, roagă-te lui Dumnezeu pentru noi. 


Prea cinstită icoana ta, sufletelor noastre cu prisosinţă dă bucurie, har şi linişte, 
Sfinte Nicolae, stând de faţă tu. 


Stih: Sfinte ierarhe Nicolae, roagă-te lui Dumnezeu pentru noi. 


Mângâiere scârbiților, dăruieşte grabnic cu îndurarea ta, izbăvire necăjiților şi tă- 
măduire celor suferinzi. 


Slavă Tatălui şi Fiului şi Sfântului Duh. 


De primejdii, de pagube, de nedrepte chinuri, de strâmtorări şi boli, îi păzeşti pe cei 
ce caută acoperământul tău cel plin de har. 


Şi acum şi pururea şi în vecii vecilor. Amin. 


Din al tău sfințit pântece Soarele dreptăţii ne-a răsărit nespus; deci, Curată, şi pe 
noi acum cu ale Lui raze luminează-ne. 


Cântarea V 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-ne-o nouă, lubitorule de oameni. 


Stih: Sfinte ierarhe Nicolae, roagă-te lui Dumnezeu pentru noi. 


Multele minuni săvârşite tuturor în dar, izgonesc pe demoni cu puterea ta şi împră- 
ştie a patimilor negură. 


Stih: Sfinte ierarhe Nicolae, roagă-te lui Dumnezeu pentru noi. 


Mult ajutător eşti, părinte, celor asupriţi, izbăvitor celor aflaţi în nevoi şi sprijin ta- 
re celor greu împovăraţi de boli. 


Slavă Tatălui şi Fiului şi Sfântului Duh. 

Celor ce chemăm cu credinţă al tău nume sfânt ne eşti fierbinte rugător şi ne ajuţi 
în toată vremea, cercetându-ne cu mila ta. 


Şi acum şi pururea şi în vecii vecilor. Amin. 


Sufletului meu celui mult însetoşat îi dă din apa vie a bogatei îndurări ce izvorăşte 
din prea dulce ocrotirea ta. 


Cântarea VI 

Irmos: Rugăciunea mea voi înălța către Domnul şi Lui voi spune scârbele mele; că 
s-a umplut sufletul meu de răutăți şi viaţa mea s-a apropiat de iad, şi ca lona mă 
rog: Dumnezeule, din stricăciune scoate-mă. 

Stih: Sfinte ierarhe Nicolae, roagă-te lui Dumnezeu pentru noi. 

Avându-te folositor în viaţă, şi prea bun ocrotitor în primejdii, ne izbăvim de nevoi 
în chip grabnic, prea lăudate părinte, cu mila ta; pentru aceea şi vestim tuturor 
ajutorul tău către noi. 

Stih: Sfinte ierarhe Nicolae, roagă-te lui Dumnezeu pentru noi. 

Din marea cea tulburată a vieţii, din furtuna cea cumplită a durerii, din întreitul val 
de ispite şi din noianul de temeri şi întristări ridică-ne şi ne adu la limanul cel lin şi 


dumnezeiesc. 


Slavă Tatălui şi Fiului şi Sfântului Duh. 


De bucurie şi bunătate cerească umple sufletele noastre, părinte, când la biserica 
ta cu credință venim cântând ocrotirea ta către noi, că tu, în chip prea luminat 
ne acoperi cu harul tău pururea. 


Şi acum şi pururea şi în vecii vecilor. Amin. 
Stăpână, cu îndurare priveşte către mine, cel nevrednic de milă, şi-mi dă să plâng 
cu mulţime de lacrimi viaţa mea cheltuită în dezmierdări, făcându-mă ca de acum 


să plac Fiului tău Celui Milostiv. 


Apoi aceste stihiri: 

Izbăveşte de toată vătămarea, părinte Sfinte Nicolae, făcătorule de minuni, pe cei 
ce vin cu evlavie către tine. 


Preacurată, care prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Preotul rosteşte Ectenia, aşa cum s-a arătat după cântarea a III-a, apoi cântăm: 
Condacul, glas 2: 


Podobie: Cu sângiurile tale... 


Celor ce au trebuinţă de mila ta, nu înceta a le da grabnic ajutor, fiind către noi 
îndurat şi blând, iar la Hristos rugător cu osârdie, părinte ierarhe al Mirelor. 


Prochimenul, glas 4: Cinstită este înaintea Domnului, moartea cuviosului Său. 


Stih: Preoţii Tăi, Doamne, se vor îmbrăca întru dreptate şi cuvioşii Tăi se vor bu- 
cura. 


Sfânta Evanghelie de la Ioan 
Şi se citeşte Sfânta Evanghelie de la loan (X, 9 - 16): 


Zis-a Domnul: 

9. Eu sunt uşa: de va intra cineva prin Mine, se va mântui; şi va intra şi va ieşi şi 
păşune va afla. 

10. Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11. Eu Sunt păstorul cel bun. Păstorul cel bun îşi pune Sufletul pentru oile sale. 
12. Iar cel plătit şi cel care nu este păstor, şi ale cărui oi nu sunt ale lui, vede lu- 
pul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu Sunt Păstorul cel bun şi cunosc pe ale Mele şi ale Mele Mă cunosc pe Mi- 
ne. 

15. Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16. Am şi alte oi, care nu Sunt din Staulul acesta. Și pe acelea trebuie să le aduc, 
şi vor auzi glasul Meu şi va fi o turmă şi un păstor. 


Slavă Tatălui şi Fiului şi Sfântului Duh, glasul al 2-lea 

Pentru rugăciunile ierarhului Tău, Milostive, curăţeşte mulţimea greşelilor noa- 
stre. 


Și acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Apoi stihira glas 6 (forma glasului 2): 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulţimea îndură- 
rilor Tale curăţeşte fărădelegile noastre. 


Îndumnezeit fiind, plin de iubire şi milă, pretutindeni sârguieşti să ajuţi degrab pe 
cei ce sunt învăluiți, că tu izbăveşti pe toţi cei ce ţi se roagă în primejdii pe pământ 
şi mări; pentru aceasta noi venim cu credinţă, rugându-te să fim păziți cu harul 
tău de necazuri, de ispite şi de boli, Sfinte Nicolae, ca astfel, mulțumind să te cân- 
tăm, prea minunate păstorule, făcător de mari minuni. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeu- 
le, poporul Tău şi binecuvântează moştenirea Ta, cercetează lumea Ta cu milă şi 
cu îndurări, înalţă fruntea creştinilor ortodocşi şi trimite peste noi milele Tale 
cele bogate; pentru rugăciunile prea curatei Stăpânei noastre Născătoarei de 
Dumnezeu şi pururea Fecioarei Maria; cu puterea cinstitei şi de viaţă făcătoarei 
Cruci; cu ocrotirile cinstitelor, cereştilor netrupeşti Puteri; pentru rugăciunile 
cinstitului, măritului prooroc, Înaintemergătorului şi Botezătorului loan; ale 
Sfinților, măriţilor şi întru tot lăudaţilor apostoli; ale tuturor sfinţilor sfinţiţilor 
ierarhi; ale sfinţilor, măriţilor şi bunilor biruitori mucenici; ale prea cuvioşilor şi 
de Dumnezeu purtătorilor părinţilor noştri, ale Sfinţilor (N), a căror pomenire o 
săvârşim, ale Sfântului ierarh Nicolae, ale Sfântului ierarh Spiridon, ale Sfinţilor 
şi drepţilor dumnezeieşti părinţi Ioachim şi Ana şi pentru ale tuturor Sfinţilor, 
rugămu-ne, Mult-milostive Doamne, auzi-ne pe noi păcătoşii, care ne rugăm Ție, 
şi ne miluieşte pe noi.] 


[Strana: Doamne, miluieşte (de 12 ori).] 

Cântarea VII 

Irmos: Tinerii cei ce au mers din ludeea în Babilon oarecând, cu credinţa Treimi, 
văpaia cuptorului au călcat-o, cântând: «Dumnezeul părinţilor noştri bine eşti cu- 
vântat». 


Stih: Sfinte ierarhe Nicolae, roagă-te lui Dumnezeu pentru noi. 


În cumplitele valuri ale vieţii acesteia, tu ne apără şi du-ne la limanul mântuitor şi 
sigur al poruncilor Domnului, pe care tu le-ai urmat, părinte înțelepte. 


Stih: Sfinte ierarhe Nicolae, roagă-te lui Dumnezeu pentru noi. 

Cercetându-ne, sfinte, în chip tainic, ne vindecă de dureri şi răni, şi toată sufe- 
rința din Suflete şi trupuri o înlătură, ca un bun, cu ajutorul ceresc, trimis de ti- 
ne nouă. 


Slavă Tatălui şi Fiului şi Sfântului Duh. 


Când pe marea vieţii înotăm şi valurile ispitelor lovesc de pretutindeni sărmanul 
nostru suflet, alergăm la icoana ta, primind putere şi har, cu sfânta ta solire. 


Și acum şi pururea şi în vecii vecilor. Amin. 

Preacurată Fecioară cunoscută fă-mi calea în care voi umbla, ca, fără poticnire, 
mergând spre mântuire prin lucrarea virtuţilor, după sfârşit să primesc viaţa ne- 
sfârşită. 

Cântarea VIII 


Irmos: Pe Împăratul ceresc, pe care îl laudă oştile îngereşti, lăudaţi-L şi-L prea 
înălţați întru toţi vecii. 


Stih: Sfinte ierarhe Nicolae, roagă-te lui Dumnezeu pentru noi. 


Având, mărite, către Hristos îndrăznire, mijloceşte dezlegare de păcate, Sfinte NI- 
colae, pentru cei ce te cântă. 


Stih: Sfinte ierarhe Nicolae, roagă-te lui Dumnezeu pentru noi. 

Râuri revarsă de ajutor şi sfințire de la Duhul Sfânt icoana ta, părinte, cugetele noa- 
stre sfinţindu-le cu harul. 


Binecuvântăm pe Tatăl, pe Fiul şi pe Sfântului Duh, Dumnezeu 


Prea fericite, cu îndurările tale, dăruieşte har şi binecuvântare celor ce se află la 
ceas de îndoială. 


Şi acum şi pururea şi în vecii vecilor. Amin. 


Maică Fecioară, te rog să-mi fii ocrotire, izgonind toată ispita diavolească de la al 
meu suflet, orbit de lenevire. 


Cântarea IX 


Irmos: Cu adevărat Născătoare de Dumnezeu te mărturisim pe tine, Fecioară 
curată, noi, cei mântuiți prin tine, cu cetele celor fără de trupuri slăvindu-te. 


Stih: Sfinte ierarhe Nicolae, roagă-te lui Dumnezeu pentru noi. 


Priveşte cu iubire, sfinte ierarhe, spre cei ce vin la cinstită icoana ta şi dăruieşte-le 
sprijin Şi ajutor de sus. 


Stih: Sfinte ierarhe Nicolae, roagă-te lui Dumnezeu pentru noi. 


Păstorule al Mirei, dai bună mireasmă, înmiresmând pe cei ce cu mirare vin, la mi- 
nunata ta raclă din care mir reverşi. 


Slavă Tatălui şi Fiului şi Sfântului Duh. 


Venind cu dor la tine, Sfinte Nicolae, primim degrab împlinire dorințelor şi îți adu- 
cem din inimi alese mulţumiri. 


Şi acum şi pururea şi în vecii vecilor. Amin. 


Fecioară prea curată, ridică-mă pe mine din necuratele patimi, suindu-mă, prin cu- 
răția vieţii, la înălţimi de har. 

Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie: "Ceea ce eşti mai cinstită...", în timpul cărora 
preotul cădeşte altarul şi poporul: 


Bucură-te, mare arhipăstor al celor din Mira şi prea bun povăţuitor, bucură-te, 
Sfinte părinte Nicolae, propovăduitorule al Sfintei Treimi. 


Mare făcătorule de minuni, bogății de daruri dobândind de la Dumnezeu prin a ta 
viaţă cu totul strălucită, împarţi cu prisosinţă celor ce te cinstesc. 


Bucură-te, mare apărător al celor ce cheamă al tău nume în ajutor, când sunt în pri- 
mejdii pe ape sau pe cale, că tu, părinte sfinte, pe călători păzeşti. 


Grabnic izbăveşti pe cei clevetiţi, vădind nedreptatea şi scăpând pe cei asupriţi, că 
în tot pământul, aievea sau în visuri, te faci văzut, părinte, mustrând pe cei vicleni. 


Pe toţi cei ce vin la icoana ta, slăvite ierarhe, căutând ocrotirea ta, scapă-i de neca- 
zuri şi dă-le izbăvire de grelele ispite ce vin asupra lor. 


Iertare păcatelor dăruieşti şi dai izbăvire de ispite şi încercări, scăpând de pri- 
mejdii, părinte Nicolae, pe cei ce cu credinţă îţi cântă laude. 


Cetele puterilor netrupeşti, cu Botezătorul, cu apostolii lui Hristos şi cu Năs- 
cătoarea de Dumnezeu Maria, faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când 
vrăjmaşii Te hulesc pe Tine şi ne îngrozesc pe noi, Hristoase Dumnezeul nostru. 
Pierde cu Crucea Ta pe cei ce se luptă cu noi, ca să cunoască cât poate credința 
dreptmăritorilor creştini, pentru rugăciunile Născătoarei de Dumnezeu, Unule, 
Iubitorule de oameni. 


Părinte, întregii lumi, ca un izvor nesecat, reverşi râuri tainice de uimitoare mi- 
nuni, din darul dumnezeiesc; scapi de ispite grele şi de chinuri nedrepte, dai grab- 
nic izbăvire, Nicolae slăvite; pentru care pretutindeni vestim ocrotirea ta. 


[Preotul rosteşte ectenia, pomenind pe cei pentru care se face paraclisul şi Otpu- 
stul mic.] 


Apoi cântăm această stihiră, glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Vreme în care ne închinăm icoanei sfântului: Scapă-ne de primejdii şi dureri, de 
cumplite boli şi de patimi, prea înțelepte păstor, şi ne apără pe noi de nedreptăţi şi 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp PP PP 0 E E IE IP IP 3 e E IE IE 2 IE E XXX 


Tr fe dr Dr De dr de Dr De dr de Dr De de dr De de dr dr e De de dr A d 


sminteli, că venim la icoana ta, cu multă nădejde şi din suflet te rugăm să îndrep- 
tezi de acum calea vieţii noastre, părinte, ca să fim aflaţi şi noi vrednici, de Impă- 
răţia celor fericiţi. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 

Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 

Pr. Teofil Părăian - Acela care ne înmulţeşte bucuria ... 


Cei mai mulţi sfinţi sunt ai "oamenilor mari”, care le înţeleg măreţiile. Sfântul 
Nicolae este şi al "oamenilor mici" şi, prin aceasta, al tuturor. La el se gândesc toţi 
cei care-l aşteaptă ca aducător de daruri. 


Îndreptător credinţei şi chip blândeţilor, de când a propovăduit în Mira Lichiei - 
unde a fost episcop - s-a impus în conştiinţa credincioşilor contemporani cu el şi a 
rămas contemporan cu toate generaţiile de credincioşi. 

- A câştigat cu smerenia cele înalte şi cu sărăcia cele bogate. 

- A fost sărac pentru că n-a vrut să fie bogat, a fost sărac pentru că i-a ajutat 
pe cei săraci. I-a ajutat din prisosul lui pe semeni, pentru că a ştiut că prin 
milostenia sa se apropie de Cel Ce a spus: "Fericiţi cei milostivi, că aceia 
se vor milui. " 

- A fost doritor de înmulțirea binelui şi a bucuriei şi a intervenit pentru 
ajutorarea celor ce erau să piară în păcat. 


E firesc să ne întrebăm: Oare, dacă Sfântul Nicolae - care, după numele său 
înseamnă "Biruitor de popoare” - ar fi în vremea noastră şi ar birui răutăţile din 
sufletul nostru şi gândurile cele rele din mintea noastră cu mijlocirile sale sfinte, 

dacă ar fi, deci, contemporanul nostru, oare ce ne-ar îndemna el mai mult să 
facem? 


Fără îndoială că, fiind el milostiv, ne-ar îndemna Să fim milostivi, fiind dătător 
de daruri, ne-ar îndemna S-avem şi noi ceva de dat. De dat Mântuitorului prin 
fraţii săi cei mici. Să avem şi noi ceva de oferit Domnului Nostru lisus Hristos, din 
ceea ce am agonisit noi prin munca noastră cinstită. 


Ne-ar îndemna să avem ceva, dar nu pentru noi, ci să avem pentru alții, pentru 
fraţii noştri care au trebuinţă de ajutorul nostru. Să facem în aşa fel încât ceea ce 
la noi este de prisos să fie de ajutor celor care au lipsă. 


Sfântul Nicolae cel milostiv ne-ar îndemna să fim ca el. Sfântul Nicolae Cel 
Dătător de Daruri ne-ar îndemna Să fim şi noi oferitori de daruri. Şi să facem 
aceasta cu inima curată, cu dorinţa de a împlini hpsurile celor lipsiţi. Să o facem cu 
inimă de părinte, de frate, de fiu, de prieten, cu inimă care aduce mulţumire, aduce 
seninătate. 


Pentru că, zice Isaac Sirul, atunci când oferi ceva, cuiva, veselia feţei tale să fie 
mai mare decât darul pe care-l oferi. Dacă am putea face şi noi aşa, sigur s-ar 
bucura şi Nicolae, a cărui sfântă pomenire o facem astăzi. 


Căci el ne e apropiat de suflet şi-l putem cinsti numai dacă suntem şi noi milostivi 
şi buni şi iertători şi îndurători cum a fost el, sau cum putem fi noi, la măsurile 
noastre, îndrumați de el. 


Să spunem, deci, împreună: "Cu mila ta, Sfinte, sfinţilor te-ai arătat, că Evan- 
ghelia lui Hristos, primind-o, cuvioase, ţi-ai pus sufletul pentru poporul tău, 
mântuit-ai pe cei nevinovaţi din moarte, pentru aceştia te-ai Sfinţit ca un mare 
tăinuitor al darului lui Dumnezeu. 

